Riaditeľstvo MŠ Rožňavská 854/29 , Rimavská Sobota oznamuje zákonným zástupcom, že na základe rozhodnutia mesta Rimavská Sobota z rokovania MsZ sa mení a dopĺňa Všeobecne záväzné nariadenie mesta Rimavská Sobota č.179 / 2023 o určení výšky príspevku na čiastočnú úhradu nákladov v školách a školských zariadeniach v zriaďovateľskej pôsobnosti mesta Rimavská Sobota

**Príspevok v materskej škole**

**Zriaďovateľ v zmysle ustanovenia § 28 ods. 5 školského zákona určuje mesačný príspevok zákonného zástupcu na čiastočnú úhradu výdavkov za pobyt dieťaťa v materskej škole v zriaďovateľskej pôsobnosti mesta Rimavská Sobota vo výške 20 €.**

Príspevok v materskej škole môžezriaďovateľ resp. riaditeľ znížiť, odpustiť za dieťa:

a) ktoré viac ako 30 po sebe nasledujúcich kalendárnych dní nie je spôsobilé zo zdravotných dôvodov navštevovať materskú školu a ak o to zákonný zástupca písomne požiada. O odpustenie príspevku požiada zákonný zástupca zriaďovateľa prostredníctvom riaditeľa materskej školy na základe písomnej žiadosti, ktorej prílohou bude lekárske potvrdenie o skutočnosti, že dieťa nie je spôsobilé zo zdravotných dôvodov navštevovať materskú školu.

b) ak bola prerušená prevádzka materskej školy zapríčinená zriaďovateľom, alebo inými závažnými dôvodmi. O zníženie alebo odpustenie príspevku požiada zákonný zástupca zriaďovateľa prostredníctvom riaditeľa materskej školy na základe písomnej žiadosti.  
 Príspevok uhrádza zákonný zástupca dieťaťa vopred do 10. dňa kalendárneho  
mesiaca, ktorý predchádza kalendárnemu mesiacu, za ktorý sa príspevok  
uhrádza. Spôsob úhrady je stanovený bezhotovostne bankovým prevodom alebo  
poštovou poukážkou.

**Príspevok v zariadeniach školského stravovania**

Zriaďovateľ v zmysle ustanovenia § 140 ods. 9 školského zákona určuje výšku príspevku na úhradu nákladov na nákup potravín na jedno jedlo podľa vekových kategórií stravníkov a výšku príspevku na režijné náklady v zariadeniach školského stravovania za:

Zákonný zástupca dieťaťa materskej školy uhrádza finančný príspevok na stravovanie vo výške nákladov na nákup potravín podľa vekových kategórií stravníkov v súlade s 2. finančným pásmom vydaným Ministerstvom školstva, vedy, výskumu a športu SR (ďalej len „MŠVVaŠ SR) podľa Finančného pásma A na nákup potravín na jedno jedlo podľa vekových kategórií stravníkov s účinnosťou od 01.01.2023.

Stravníci od 2 do 6 rokov: **desiata 0,45 €, obed 1,10 €, olovrant 0,35 €, spolu: 1,90 €** zákonný zástupca každého dieťaťa (aj dieťaťa, na ktoré je poskytnutá dotácia na podporu výchovy k stravovacím návykom) prispieva na režijné náklady v školskej jedálni pri materskej škole **paušálne čiastkou 4,- € mesačne.**

V Rimavskej Sobote: dňa 01.03.2023 Jarmila Drobná

Riaditeľka materskej školy